- 98 - 



formodentlig ogsaa længere nord paa. — I Nærheden af Limfjorden 

 træffes der atter Zosterablade paa Vestkysten, men de kommer fra denne 

 Fjord, idet de ofte i Mængde føres ud gennem Thyborøn Kanal. Hvor 

 langt de herfra føres langs Kysten, er mig ikke bekendt. — Fra Kattegat 

 kommer der med østlig Strøm en Del Zosterablade ud i Skagerak, hvor 

 de kastes i Land paa Kysten. Særlig ved Gammel Skagen findes der 

 ofte betydelige Mængder af dem opdyngede paa Stranden , men ogsaa 

 langt vestpaa findes der hyppigt Zosterablade, som ejendommeligt nok 

 altid er smaa og smalle, saaledes ved Skiveren , Hirshals , Løkken og 

 Bulbjerg. Hvorvidt de paa sidstnævnte Sted fundne Blade stammer fra 

 Kattegat eller fra Limfjorden, er jeg dog ikke i Stand til at oplyse. — 

 Muligt er det vel, at nogle af de paa Vestkysten ilanddrevne Zosterablade 

 kan stamme fra fremmede Kyster; dog er det vel sandsynligt, at de fleste 

 hidrører fra danske Farvande. 



Ovenstaaende Liste indeholder 44 Arter, som med Sikkerhed 

 vides at være komne fra fremmed Kyst, samt 4, om hvilke det 

 samme kan antages med overvejende Sandsynlighed, ialt 48. Des- 

 uden er nævnt en enkelt Art (Myrionema foecundum), for hvilken 

 dette er mere tvivlsomt, og af samme Kategori kunde vel være 

 nævnet Chorda Filum og Asperococcus bullosus. Af disse 48 (44) 

 Arter er 24 hidførte ved Ascophyllum, 24 ved Himanthalia. Kun 

 9 er hidførte ved begge disse Driftalger; altsaa er ikke mindre end 

 39 Arter hidførte ved dem tilsammen. 4 andre Arter er kommet 

 flydende ved egen Hjælp; deraf er dog to ikke helt sikre med 

 Hensyn til fremmed Hjemstavn (Fucus spiralis og Halidrys siliquosa), 

 medens Laminaria longicruris (?) og Fucus vesiculosus i den Hen- 

 seende er sikre nok, den sidste ialtfald for en Del af Individernes 

 Vedkommende. 5 Arter er hidførte ved Træ, deraf 4 alene paa 

 denne Maade. Endelig er 6 Arter kommet i Land med Fucus 

 vesiculosus, men sandsynligvis hidfører denne langt flere Arter. At 

 der er saa stor Forskel paa de Arter, der hidføres henholdsvis med 

 Ascophyllum og Himanthalia, beror sikkert paa disses forskellige 

 Voksested ; medens den første vokser paa beskyttede Steder i Fjæren, 

 vokser den sidste paa mere udsatte Steder ved Grænsen mellem 

 den littorale og den sublittorale Region. Det er derfor sandsynligt, 

 at Himanthalia vil være i Stand til at transportere langt flere 

 Arter end Ascophyllum, idet saavel littorale som sublittorale Arter 

 kan vokse paa dens Basalparti, og det kan derfor ventes, at en 

 nøje Undersøgelse af denne Alges Basalpartier, naar den kastes i 

 Land i større Mængde paa Jyllands Vestkyst, vil kunne bringe 



